Diari Oficial de la Generalitat Valenciana


Sumari del DOGV 1744, del 13-03-1992 (1992/824207)

DECRET 29/1992, de 2 de març, del Govern Valencià, pel qual s'accepta la cessió, a títol gratuït, de la propietat d'un solar de 10.000 m2, situat en l'avinguda del Nord, s/n, de Picassent, destinat a la construcció d'un centre de BUP, realitzada per l'Ajuntament de Picassent.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/03/02/29/dof/vci/html**

### Dades del document

Número de DOGV
:   1744

Data del DOGV
:   13-03-1992

Secció del DOGV
:   DISPOSICIONS GENERALS

Número del document
:   1992/824207


Data del document
:   02-03-1992

Organisme emissor
:   Conselleria d'Economia i Hisenda

Tipus de document
:   Decret

Decret 29/1992, de 2 de març, del Govern Valencià, pel qual s'accepta la cessió, a títol gratuït, de la propietat d'un solar de 10.000 m2, situat en l'avinguda del Nord, s/n, de Picassent, destinat a la construcció d'un centre de BUP, realitzada per l'Ajuntament de Picassent.  
L'Ajuntament de Picassent, en sessió plenària realitzada el dia 30 de desembre de 1986, acordà la cessió gratuïta a la Generalitat Valenciana d'un solar situat en l'avinguda del Nord de Picassent, propietat d'aquest ajuntament.  
La cessió es realitza amb el fi determinant de construir-hi un centre de BUP.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i la formalització de la cessió gratuïta del solar, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana,  
correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda, i amb la deliberació prèvia del Govern Valencià en la reunió del dia 2 de març de 1992,  
DECRETE  
Article primer  
Acceptar la cessió a títol gratuït, realitzada per l'ajuntament de Picassent, del solar de 10.000 m2 els límits del qual són: nord, Escola de Formació Professional i col·legi d'EGB; sud, avinguda del Nord, i en part barranc; est, terrenys del polisportiu municipal; oest, en part avinguda del Nord, i en part col·legi d'EGB.  
Consta inscrita en el Registre de la Propietat de Torrent núm. 3, al Llibre 307 de Picassent, foli 13, finca núm. 27.038.  
Article segon  
La cessió gratuïta efectuada per l'Ajuntament de Picassent comporta el compromís per part de la Generalitat Valenciana de construir-hi el centre d'ensenyament secundari en el termini de -cinc anys i mantenir-ne la destinació durant els trenta anys següents.,  
Article tercer  
El dret de propietat derivat d'aquesta cessió s'haurà d'incorporar a l?Inventari General de Béns i Drets de la Generalitat Valenciana inscriures al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 2 de març de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI